Érdekes pályázati felhívásra bukkant az Átlátszó a Vajdaságban. A Vajdasági Magyar Szövetséghez (VMSZ) kötődő, pénzosztó Prosperitati Alapítvány oldalán pár héttel ezelőtt tették közzé, hogy falusi házak megvásárlására lehet jelentkezni. Vagyis akik a Vajdaságban akarnak falusi házat venni, azok 3,3 millió forintnak megfelelő ingyenpénzt kapnak, mégpedig a magyar kormány állja a cechet.

Pontosabban a magyar kormány ajánlotta fel azt az összesen 1 milliárd forintot, amelyet a Magyarországon élő adófizetők dobtak össze, és amelyből Vajdaságban élő magyarokat segít házhoz jutni a magyar kormány.

Első körben már 385 család jutott így házhoz, most jön a második kör.

De van még egy fura vetülete az ingyenpénznek.

Nincs kötelező önrész, és nem is olyan kötött a pénz felhasználása, mint például azoknál a lakástakarék-pénztári megtakarításoknál, amelyeket a közelmúltban, két nap alatt kinyírt az Orbán-kormány.

(Kiemelt kép: Fotó: MTI / Veres Nándor)